ROZHODNUTIE KOMISIE
z 20. decembra 2007,
ktorým sa menia a dopĺňajú rozhodnutia 2002/231/ES, 2002/255/ES, 2002/272/ES, 2002/371/ES, 2003/200/ES a 2003/287/ES s cieľom predĺžiť platnosť ekologických kritérií na udelenie environmentálnej značky Spoločenstva určitým výrobkom
[oznámené pod číslom K(2007) 6800]
(Text s významom pre EHP)
(2008/63/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (1), a najmä na jeho článok 6 ods. 1 druhý pododsek,
po porade s Radou pre udeľovanie environmentálnej značky,
keďže:
(1)
Platnosť rozhodnutia Komisie 2002/231/ES z 18. marca 2002, ktorým sa stanovujú revidované ekologické kritériá na udelenie environmentálnej značky obuvi a ktorým sa mení a dopĺňa rozhodnutie 1999/179/ES (2), sa skončí 31. marca 2008.
(2)
Platnosť rozhodnutia Komisie 2002/255/ES z 25. marca 2002, ktorým sa ustanovujú ekologické kritériá na udelenie environmentálnej značky Spoločenstva televízorom (3), sa skončí 31. marca 2008.
(3)
Platnosť rozhodnutia Komisie 2002/272/ES z 25. marca 2002, ktorým sa ustanovujú ekologické kritériá na udelenie environmentálnej značky Spoločenstva tuhým podlahovým krytinám (4), sa skončí 31 marca 2008.
(4)
Platnosť rozhodnutia Komisie 2002/371/ES z 15. mája 2002, ktorým sa ustanovujú ekologické kritériá na udelenie environmentálnej značky Spoločenstva textilným výrobkom a ktorým sa mení a dopĺňa rozhodnutie 1999/178/ES (5), sa skončí 31. mája 2008.
(5)
Platnosť rozhodnutia Komisie 2003/200/ES zo 14. februára 2003, ktorým sa stanovujú revidované ekologické kritériá na udelenie environmentálnej značky pracím prostriedkom a ktorým sa mení a dopĺňa rozhodnutie 1999/476/ES (6), sa skončí 29. februára 2008.
(6)
Platnosť rozhodnutia Komisie 2003/287/ES zo 14. apríla 2003, ktorým sa ustanovujú ekologické kritériá na udeľovanie environmentálnej značky Spoločenstva turistickej ubytovacej službe (7), sa skončí 30. apríla 2008.
(7)
Podľa nariadenia (ES) č. 1980/2000 sa uskutočnil včasný prieskum ekologických kritérií, ako aj s nimi súvisiacich požiadaviek na hodnotenie a overovanie, ktoré boli stanovené týmito rozhodnutiami.
(8)
Vzhľadom na rozdielny stav, v ktorom sa nachádzajú jednotlivé revízie týchto rozhodnutí, je potrebné predĺžiť dobu platnosti ekologických kritérií a požiadaviek v prípade rozhodnutia 2002/255/ES a rozhodnutia 2002/371/ES o 12 mesiacov, v prípade rozhodnutia 2003/287/ES o 18 mesiacov a v prípade rozhodnutí 2002/231/ES, 2002/272/ES a 2003/200/ES o 24 mesiacov.
(9)
Vzhľadom na to, že sa povinnosť revízie podľa nariadenia (ES) č. 1980/2000 vzťahuje len na ekologické kritériá a požiadavky na posudzovanie a overovanie, je vhodné, aby rozhodnutia 2002/231/ES, 2002/255/ES, 2002/272/ES, 2002/371/ES, 2003/200/ES a 2003/287/ES nestratili účinnosť.
(10)
Rozhodnutia 2002/231/ES, 2002/255/ES, 2002/272/ES, 2002/371/ES, 2003/200/ES a 2003/287/ES by sa preto mali zodpovedajúcim spôsobom zmeniť a doplniť.
(11)
Opatrenia ustanovené v tomto rozhodnutí sú v súlade so stanoviskom výboru zriadeného článkom 17 nariadenia (ES) č. 1980/2000,
PRIJALA TOTO ROZHODNUTIE:
Článok 1
Článok 5 rozhodnutia 2002/231/ES sa nahrádza takto:
„Článok 5
Ekologické kritériá pre skupinu výrobkov obuv, ako aj súvisiace požiadavky na hodnotenie a overovanie sú platné do 31. marca 2010.“
Článok 2
Článok 4 rozhodnutia 2002/255/ES sa nahrádza takto:
„Článok 4
Ekologické kritériá pre skupinu výrobkov televízory, ako aj súvisiace požiadavky na posudzovanie a overovanie sú platné do 31. marca 2009.“
Článok 3
Článok 4 rozhodnutia 2002/272/ES sa nahrádza takto:
„Článok 4
Ekologické kritériá pre skupinu výrobkov tuhé podlahové krytiny, ako aj súvisiace požiadavky na posudzovanie a overovanie sú platné do 31. marca 2010.“
Článok 4
Článok 5 rozhodnutia 2002/371/ES sa nahrádza takto:
„Článok 5
Ekologické kritériá pre skupinu výrobkov textilné výrobky, ako aj súvisiace požiadavky na posudzovanie a overovanie sú platné do 31. mája 2009.“
Článok 5
Článok 5 rozhodnutia 2003/200/ES sa nahrádza takto:
„Článok 5
Ekologické kritériá pre skupinu výrobkov pracie prostriedky, ako aj súvisiace požiadavky na hodnotenie a overovanie sú platné do 28. februára 2010.“
Článok 6
Článok 5 rozhodnutia 2003/287/ES sa nahrádza takto:
„Článok 5
Ekologické kritériá pre skupinu výrobkov turistické ubytovacie služby, ako aj súvisiace požiadavky na hodnotenie a overovanie sú platné do 31. októbra 2009.“
Článok 7
Toto rozhodnutie je určené členským štátom.
V Bruseli 20. decembra 2007